La liquidació del pressupost de l'any 2019 torna a ser positiva
12 març 2020

## La liquidació del pressupost de l'any 2019 torna a ser positiva12 març 2020Última actualització: 14 juliol 2025

![](../gestion/img/unnamed.jpg)  
  

El regidor delegat d'Economia i Hisenda, **Salvador Greogri**, va comparéixer aquest matí en roda de premsa per informar que ja ha estat enviada al Ministeri d'Hisenda la liquidació del pressupost de l'any 2019.

Tal com ha explicat Gregori, el resultat de la liquidació constata que el romanent de tresoreria és de 14,4 milions d'euros en positiu i que el resultat de l'estabilitat pressupostària (diferència entre ingressos i Castos del capítol I al capítol VII) és de 10.060.000 d'euros.

"Les xifres de les finances municipals d'aquest ajuntament són concretes i es pot apreciar la constant millora de les xifres des que vam accedir al govern" va declarar Gregori qui va destacar que durant aquest període "hem aconseguit que l'estabilitat pressupostària passe de -21 milions d'euros en 2016 a 10 milions d'euros d'aquest any".

Sobre el destí del romanent de Tresoreria, regidor delegat d'Economia va explicar que per llei i a causa del Pla d'Ajust, el govern municipal destinarà a amortització de deute la mateixa quantitat que marca la dada de l'Estabilitat Pressupostària, és a dir, més de 10 milions d'euros. "_En funció de les possibilitats, podem amortitzar una mica més de deute o destinar la quantitat sobrant a despesa corrent, pagament de sentències o la certificació d'algun dels polígons pendents, entre altres aspectes_".

[Twittear](https://twitter.com/share)